Mannréttindi , kynjajafnrétti og umhverfismál eru skilgreind sem sértæk og þverlæg áhersluatriði í stefnu íslenskra stjórnvalda um alþjóðlega þróunarsamvinnu . Þau verða höfð að leiðarljósi í öllu starfi . Þess verði jafnframt gætt að í vöktun og úttektum á verkefnum fái mannréttindi , jafnréttis - og umhverfismál vandaða umfjöllun . Nálgun íslenskra stjórnvalda í allri þróunarsamvinnu byggist á mannréttindum með vísun í alþjóðleg viðmið í mannréttindamálum og aðferðafræði mannréttindamiðaðrar þróunarsamvinnu er beitt í öllu starfi . Greiningar miða að því að skýra þá mismunun sem liggur til grundvallar vandamálum þróunarríkja og inngrip miðist við að leiðrétta mismunun og valdaójafnvægi sem hamlar þróun . Jafnrétti kynjanna , sem grundvallast á mannréttindum , eru áfram forgangsmál í þróunarsamvinnu á vegum Íslands og sérstakt markmið sem byggist jafnframt á því að jafnrétti kynjanna og valdefling kvenna sé forsenda fyrir framförum og þróun , þar með talinni efnahagsþróun . Mikilvægt er að vel sé gætt að kynjasjónarmiðum og hugað er að stöðu og réttindum kvenna með áherslu á landsáætlun um framkvæmd ályktunar öryggisráðs Sameinuðu þjóðanna nr. 1325 um konur , frið og öryggi . Sérstaklega er hugað að slíku á átakasvæðum þar sem unnið er að friðaruppbyggingu eða þar sem neyðarástand hefur skapast , til dæmis í kjölfar náttúruhamfara . Ísland leggur aukna áherslu á að vernda jörðina og koma í veg fyrir hnignun hennar . Með hliðsjón af því er ætlunin að setja slagkraft í loftslags - og umhverfismál í þróunarsamstarfi Íslands , svo sem með aðgerðum gegn mengun hafsins , og markvisst unnið að því að tengja mótvægis - og aðlögunaraðgerðir við annað þróunarsamstarf .